RASTAVA          
VESSELÄ   BRUASŠN’NIEKKA

TERVEH  TUASTE  TEIL  KAIKIL  !

    Enne sie miän Karjalaz vahnembi rahvaz nenha lugiettih:

Rastava rauguu
 			   vieristä vinguu,
   kivyön ual kirguu,
   aitan uai ambuu.

     Mugahai taki tuageimbakkal'i ol'igi: rastavanna pidi jo viluo varata, da vieristäh tulduo odva vai pihal targeid männä, pakkańe muga kivyölöin ual kirgui da aittoloin ual ambui. Senttähhäi nengagi saneldih: Rastava št'oklat typit-tšöy, rastavan da vietiristän pakkazed ei pidämättä jihä. Vai viluloi hod äijäl bratšiteldih, jo i zavod'ittih valgiembua aigua vuottua.  Akat paistih, jotta ”rastavanna päivä on muga äijiä pitkembi, mi hiirel mänöy aigua kolme kerdua kätkyöz ymbäri juossez" da "rastavanna päättši jo l'iigua huondeksez lämbiöy".  Rastavaz on päivä kezäh, ilma talveh.
     Miän Karjalaz rastavan iel vähilleh kuuz ńedäl'ie pyhitettih, argie ei syödy. Vai pyhän mändyö sid ittšie dai muida kaikelleh gošt'itettih.  Mušikad ol' jo varuksih iškietty mitahto ziivatta da akad luajittu da härtšätty kaikenjyttymiä syödäviä: ol' lihua keitettynnä da žuarittuna, ryynrokkua, studeńie, šipańńiekkua, pyöröistä, keit'inpiiruada, mämmie da vie monenluaduisto jäl'l'ittšiä.  Pädel'i sid rastavanhuondeksel havaittšuo, ku vie tšupidgi stolah punallettih.  Rastavanyödä rišt'ikanzad ei taki maltettu put'illeh ńi muata.  Vähän vai ńurvaheldih da jo aijoi matkattih tanhuoh žiivattoi kattšomah, jotta piästih murginstolah tevoksie dai muuda syödäviä opittelemah.  Sid mahapakkozillah toko ńel'l'uoldih päivätšotal koiz da kyläz.
     Nämih miän aigoih ińehmized onnuako l'iijan voikoiks männäh. Nygöized pardajeysseid da hiän viäteldävät kai kohti keroida röngytäh: Rastavua ei pie muga kovaah,varustua; puodi´liois, kävelendä pidäy iäreh heittiä; padarkkoi ńi vous ei pie suvaija! Hospod'i, kulleh paissah!  Kui myö emmö vesseliä bruašńiekkua pidäis, ku Spuassańe miän keskeh rod'ih.  Aivinhai olemmo opastunnun toiń toizel rastavan aigah hod midätahto itše luajittuo andamah.  Karjalazed pra' nita ei, hos podarkkańe ollou pikkarańgi; t'ietäh, rodńil da suśiedoil kai annettava syväimmes sai lähtöy.  Nygöigi tiä uuzii azetust'iloil eläjez rakkahal rastavua varussamo.  Jengua ku kormeńih puuttunnou puodi'iloiz lekummo, suśiedois kävymmö da rodie kyläh kutšummo.  Ved muga ruammo?
     Tämänilmazien ker  šuohkahelles karjalazed fśotak tuanilmaziegi piettih mieles. Pyhitysaigah puaksuh mol´ivuttih da kirikkölöih l'ibo tšasopurih nouzeteldih. Sidä mańierua eule ägi eläjez iäreh hyllätty. Rastavanhuondekse dai taiten end'izeh luaduh aijoi havaitšutah kattšomah zoŕatieähtie; sehäi rod'ih Bohorood'itsan suahes soimeh miän armahan
Spuassaizen.
     Rastavan täh ruadoloin ker rytšystäjie äijäl pašiboitšemmo.  Jumalabu ruadajil!  Roikkah täzgi rastavas teil dai meil kaikii ylen vesselä bruašniekka!

				 Kotškańe Fed’a
				 
Sanastoa (suluissa perusmuoto)

rastoa = joulu
vesselä = iloinen
tuastei = taas
nenga = näin
rauguu = maukuu (rauguo)
vieristä = loppiainen
taki = kaiketi 
tuageimbakkal'i = useimmiten 
(tuagieh) 
varata = pelätä 
odva vai = hädin tuskin 
targeid = uskalsit (tarreta) 
muga = sillä tavoin, niin 
št'oklat = (ikkunat) lasit 
typittšöy = tukkii (typitä) 
bratšiteidih = päiviteltiin 
       (bratšitella) 
zavod'ittih = alettiin (zavod'ie) 
paistih = puhuivat (paissa) 
äijä(l) = paljon
huondeksez = aamusta
      (huondez)
vähilleh = lähes
argie =  paastottoman ajan
    ruokaa (ei nominatiivia)
gošt'itettih = kestitettiin
     (goštittua)
varuksih = etukäteen
ol´iškietty = olivat tappaneet,
      kolkanneet (iškie)
mitahto = jokin
žiivatta = kotieläin
ol'luajittu = olivat tehneet 
      (luad'ie)
ol' härtšätty = olivat
     touhunneet, paistaneet
     (härtšätä)
žuarittuo = paistettua,
     paahdettua (žuarie)
studeńie = lihahyytelöä
     (studeńi)
šipańńiekkua =
      karjalanpiirakoita
 (šipańńiekka)
jäl’l’ittšiä = jälkiruokaa
     (iäl’l’ilittšä)
pädel'i'= kelpasi (pädie)
havaittšuo = herätä
punallettih = pyöräytettiin
     (punaldua)
rišt'ikanzad = ihmiset
ei maltettu = eivät osanneet
       (malttua)
put'ilieh = kunnolla
ńurvaheldih = torkahtivat
       (ńurvahella)
tanhuoh = navettaan(tanhuo)
tevoksie = leivonnaisia
       (tevoz)
opittelemah = maistelemaan 
         (opitella)

mahapakkozillah = täpötäysi vatsoin
toko =  vain

ńel'l'uoldih = kuljeksivat
         (ńel’l’uolla)
onnuako= kaiketi
voikoiks = viisaiks (voikoi)
pardajeysseid = partaiivanat,
         radikaalit
viäteidävät = taluteltavat,
         ”perässähiihtäjät"
kai = aivan
kohti keroida = kurkku suorana
röngytäh = kiljuvat (röngyö)
iäreh = pois
heittiä = jättää
podarkkoi = lahjoja (podarkad)
ńi vous = laisinkaan 
Hospod'i = Herra(n Jestas) 
kulleh = miten
Spuassańe = Vapahtaja
rod'ih = syntyi (roija)
aivinhai = ainahan 
olemme opastunnun =
     olemme oppineet (opastuo)
prańita ei = eivät moiti
     (prahie)
hos = vaikka
rodńil = sukulaisilta (rodńad)
sušiedoil = naapureilta
      (sušiedad)
sai = saakka
nygöigi = nytkin
azetust'iloil = asuinsijoilla
      (azetust'ilad)
rakkahal = mielellään,
      miellämme
varussamo = valmistelemme
      (varustua)
kormeńih = taskuun
      (kormeńi)
puuttunou = tullee, osunee,
       tarttunee (puutuo)
lekummo = kuljeskella
       (lekkuo) :
ved = -han,"-hän
ruammo = teemme
tämänilmazien =
       tämänpuoleisten,
       maallisten (tämänilmazed)
šuohkahelles =
       touhutessaan, rientäessään
       (šuohkahella),
fśotak = kuitenkn
tuanilmiaziegi =
       tuonpuoleisiakin,
       taivaallisiakin (tuanilmazed)
pyhitysaigah = paastoaikana
       (puhitysaiga)
puaksuh = tiheään, usen
molivuttih = rukoilivat (mol'ie,
       mol'ivuo)
nouzeteidih = pistäytyivät
       (nouzetella)
mańierua = tapaa (mańiera)
dai = myös
taiten = varmasti
aijoi = aikaisin
zoŕatiähtie = kointähteä
     (zoŕatiähti)
rod'ih = syntyi (roija)
Bohorood'itsan =
     Jumalansynnyttäjän
     (Bohorood'itsa)
ruadoloin = töiden (ruavod)
rytšystäjie  =  uurastajia
     (rytšystäi)
paššiboitšemmo =
     kiittelemme (paššiboija)
roikkah = tulkoon (roija)